Document ID: 32004R0184

Uredba Komisije (ES) št. 184/2004
z dne 2. februarja 2004
o ukinitvi sistema naknadnega nadzora v zvezi z nekaterimi jeklenimi izdelki, ustanovljenega z Uredbo (ES) št. 1695/2002
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3285/94 z dne 22. decembra 1994 o skupnih pravilih za uvoz in o razveljavitvi Uredbe (ES) št. 518/94 [1], kakor je bila nazadnje spremenjena z Uredbo (ES) št. 2474/2000 [2], in zlasti člena 21 Uredbe,
ob upoštevanju Uredbe Sveta (ES) št. 519/94 z dne 7. marca 1994 o skupnih pravilih za uvoz iz nekaterih tretjih držav in o razveljavitvi uredb (EGS) št. 1765/82, (EGS) št. 1766/82 ter (EGS) št. 3420/83 [3], kakor je bila nazadnje spremenjena z Uredbo (ES) št. 427/2003 [4], in zlasti člena 18 Uredbe,
po posvetovanjih v Svetovalnem odboru, ustanovljenem na podlagi člena 4 Uredbe (ES) št. 3285/94 in Uredbe (ES) št. 519/94 -
ob upoštevanju naslednjega:
POSTOPEK
(1) Dne 27. septembra 2002 je po polni preiskavi v zvezi z enaindvajsetimi jeklenimi izdelki Komisija ugotovila, da gibanja pri uvozu nekaterih jeklenih izdelkov grozijo, da bo povzročena škoda proizvajalcem Skupnosti in da je v interesu Skupnosti, da vzpostavi sistem naknadnega nadzora. Sistem naknadnega nadzora je bil zato ustanovljen z Uredbo Komisije (ES) št. 1695/2002 [5] v zvezi s 14 jeklenimi izdelki, in sicer za elektro pločevino (razen GOES), plošče s kovinskim nanosom, plošče z zaščitno prevleko, izdelke iz kositra, plošče kvarto, široke plošče, nelegirane trgovske palice in lahke profile, legirane trgovske palice in lahke profile, betonsko jeklo, nerjavne palice in lahke profile, nerjavno jeklo za žice, nerjavno jekleno žico, plinske cevi in za votle profile (vse je podrobneje opisano v Prilogi I prej navedene uredbe).
(2) V uvodni izjavi Uredbe Komisije (ES) št. 1695/2002 je Komisija opozorila, da morajo biti nadzorni ukrepi veljavni za enako obdobje kakor dokončni zaščitni ukrepi za nekatere jeklene izdelke, ki jih je uvedla Uredba Komisije (ES) št. 1694/2002 [6]. Ti dokončni zaščitni ukrepi so bili odpravljeni z učinkom od 8. decembra 2003 z Uredbo Komisije (ES) št. 2142/2003 [7]. Zato je treba nadzorne ukrepe zdaj odpraviti -
SPREJEL NASLEDNJO UREDBO:
Člen 1
Člen 3 Uredbe Komisije (ES) št. 1695/2002 se razveljavi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. februarja 2004

Labels: 1
3
5